Os churchetz yeran habitants tunguses de Manchuria sozmesos a os mongols y en contacto con os chineses han d'a rechión de Liaodong (cabo sud de Manchuria). En a decada de 1590 Nurhachi, uno d'os caudiellos churchetz imposa a suya autoridat a bells clans y forma ueito banderas, (formacions melitars de bells mils d'hombres), proclamando-se khan en 1616. En 1618 entran en guerra cuentra os chineses de Liaodong, vencendo y entrando en lur capital Shenyang en 1621, baptizando-la como Mukden. Nurhachi se i estableix en 1625, dende a conquiesta de Liaodong a mayoría d'os subditos son chineses y no churchetz u manchús. Nurhachi imposa a los chineses como prueba de leyaltat o uso d'a mesma coleta que se deixaban creixer os churchetz, pero mantién l'administración chinesa. Muere en 1626.